###### УГОВОР

###### о издавању лекова и потрошних медицинских средстава војним осигураницима број \_\_\_\_\_\_\_\_\_\_\_\_\_

Закључен дана \_\_\_\_\_\_\_\_\_\_\_\_\_\_2024. године

ИЗМЕЂУ УГОВОРНИХ СТРАНА:

РЕПУБЛИКА СРБИЈА

МИНИСТАРСТВО ОДБРАНЕ

СЕКТОР ЗА БУЏЕТ И ФИНАНСИЈЕ

**Фонд за социјално осигурање војних осигураника**

**Београд, улица Крунска број 13, (у даљем тексту: Фонд за СОВО)**

**кога заступа пуковник др Радан Костић, директор**

**ПИБ: 106070529**

**матични број: 17677675**

**телефон: 011/2910-223**

**мејл: fondsovo@mod.gov.rs**

**текући рачун број: 840-14650-22**

**Апотекарска установа/апотека приватна пракса**

**„\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**” **(у даљем тексту: Апотека) са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ улица\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**

**коју заступа директор \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ПИБ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**матични број:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**телефон:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**мејл: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**број рачуна:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**који се води код \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**I ПРЕДМЕТ УГОВОРА И ОПШТЕ ОДРЕДБЕ**

**Члан 1.**

Овим уговором уређују се права и обавезе између уговорних страна, Фонда за СОВО, као корисника услуга, са једне стране и Апотеке, као даваоца услуга, са друге стране, ради снабдевања војних осигураника лековима и медицинским средствима, a на терет средстава Фонда за СОВО.

**Члан 2.**

Под војним осигураницима у смислу овог уговора, подразумевају се:

1. **осигурана лица Фонда за СОВО** (у даљем тексту: осигурана лица) и то, професионална војна лица (официри, подофицири и професионални војници), корисници војних пензија и чланови породица наведених категорија осигураних лица, који имају оверена здравствена документа издата од стране Фонда за СОВО и
2. **друга лица, осигурана за одређене случајеве** (у даљем тексту: други осигураници) и то, војници на служењу војног рока, лица у резервном саставу, док се налазе на дужности у Војсци Србије, ученици, кадети и лица на стручном усавршавању и оспособљавању за официре и подофицире, који поседују оверена здравствена документа издата од стране надлежних организацијских јединица Министарства одбране и Војске Србије.

Овај уговор се закључује на основу понуде која се налази у прилогу овог уговора и чини његов саставни део.

**Члан 3.**

Предмет овог уговора су готови лекови за хуману употребу, према важећем Правилнику о Листи лекова који се прописују и издају на терет средстава обавезног здравственог осигурања Републичког фонда за здравствено осигурање (у даљем тексту: Правилник о листи лекова), лекови са негативне листе лекова уз конзилијарно мишљење као и потрошна медицинска средства која се издају преко апотеке, према Правилнику о индикацијама и начину остваривања права на медицинско-техничка помагала („Службени војни лист”, бр. 11/22, 7/23, 20/23 и 25/23) - Прилог 5 - Највиши износи за одређена медицинско-техничка помагала која се издају преко апотеке.

**Члан 4.**

Ако у пребивалишту војног осигураника, односно у месту службовања војног осигураника нема војне апотеке, односно војне здравствене установе, Апотека може издати лекове и медицинска потрошна средства из члана 3. овог Уговора војном осигуранику, на основу прописаног војног обрасца рецепта, рецепта СнСл- 15.3).

Ако у месту где постоји војна апотека, односно војна здравствена установа, нема ни један од препарата заштићеног назива генеричког састава прописаног лека као и прописаног медицинског средства, фармацеут или друго овлашћено лице војне апотеке или војноздравствене установе на рецепту означава, у складу са чланом 5. став 3. овог Уговора, да се прописани лек или медицинско средство може подићи у цивилној апотеци, односно цивилној здравственој установи и то оверава својим потписом и печатом установе.

За потребе војних осигураника, Апотека ће, изузетно, на оверен рецепт од стране војне апотеке, рецепт изабраног лекара и уз конзилијарно мишљење специјалистичке службе надлежне војноздравствене установе, издати лекове који се не налазе у Правилнику о листи лекова.

**Члан 5.**

Лекови и медицинска средства се прописују од стране надлежног лекара војноздравствене установе или цивилне здравствене установе на обрасцима рецепта који је прописан у Министарству одбране и Војсци Србије.

За друге осигуранике, на рецепт се обавезно уписује број војне поште која је издала здравствену књижицу.

Уколико на залихама у војној апотеци или војноздравственој установи нема лека, на полеђини рецепта, прописаног у војној здравственој установи, утискује се штамбиљ са текстом: „Прописани лек односно медицинско средство може се подићи у цивилној апотеци”.

**II ПРАВА И ОБАВЕЗЕ УГОВОРНИХ СТРАНА**

**Члан 6.**

Апотека је у обавези да, на терет средстава обавезног здравственог осигурања, изда лекове из члана 3. и члана 4. став 3. овог Уговора, под следећим условима:

1. да су лек, односно медицинско средство прописани на војном рецепту СнСл - 15.3 и оверен од стране фармацеута из војне апотеке или овлашћеног лица војно здравствене установе,
2. да су лек, односно медицинско средство прописани на обрасцу војног рецепта СнСл-15.3, у месту где не постоји војноздравствена установа, или где постоји војноздравствена установа али се одређена здравствена услуга примарног нивоа здравствене заштите не може пружити у војноздравственој установи,
3. да се лекарски рецепт односи на осигурано лице,
4. да се прописани лек налази на Листи лекова,
5. ако се прописани лек не налази на Листи лекова, апотека ће лек издати искључиво уз копију конзилијарног мишљења (уз оригинал на увид), која копија мора бити приложена уз рецепт,
6. Лекови са Ц и Д листе, издају се искључиво уз рецепт и конзилијарно мишљење (ако је у самој Листи наведено да се прописује на основу конзилијарног мишљења),
7. да су све прописане рубрике на обрасцу лекарског рецепта, уредно и читко попуњене,
8. да је лекарски рецепт, односно налог прописао надлежни лекар и
9. да се на конзилијарном мишљењу налазе потписи три различита лекара и да је оверено печатом војноздравствене установе;

**Члан 7.**

Апотека је у обавези да у свим огранцима, односно јединицама за издавање готових лекова истакне јасно и читљиво обавештење осигураним лицима следеће садржине:

„Апотека има закључен уговор са Фондом за СОВО, за издавање лекова и потрошних медицинских средстава војним осигураницима на основу лекарског рецепта”.

**Члан 8.**

Апотека је у обавези да, код издавања лека осигураном лицу, обезбеди присуство магистра фармације.

На огранке Апотеке, сходно се примењује став 1. овог члана.

**Члан 9.**

Под организационим јединицама, у смислу овог Уговора, сматрају се огранци апотеке, као и апотекарске јединице и апотекарске станице у саставу седишта, односно огранка апотеке.

Апотека нема право да, након закључења уговора издаје лекове на терет обавезног здравственог осигурања у новој организационој јединици која није била у понуди за закључење уговора, у новој организационој јединици која је регистрована као ново седиште апотеке, као ни у организационој јединици која је била обухваћена понудом, али је након закључења уговора променила адресу која је наведена у понуди и за чији је почетак рада на новој адреси неопходно доношење решења о испуњености услова за обављање апотекарске делатности, у складу са законом којим се уређује здравствена заштита.

Апотека има право да сваке текуће године, у јануару месецу поднесе писани захтев за закључивање анекса уговора поткрепљен ваљаним доказима, у којем ће бити наведене све промене и нове организационе јединице које су регистроване у претходној години.

Промене у смислу претходног става не сматрају се промена седишта апотекарске установе која у свом саставу осим седишта нема више организационих јединица, као и промена седишта апотеке основане као приватна пракса, у којем случају апотека не подноси захтев за закључивање анекса уговора.

Ако у току уговорног периода дође до промене форме апотеке (наставак рада приватне праксе у форми апотекарске установе) или статусне промене припајања, на основу којих се обезбеђује, у складу са законом, континуитет права и обавеза из уговорног односа са Фондом за СОВО, лекови на рецепт, потрошна медицинска средства могу се издавати осигураним лицима само у огранцима који су били обухваћени обавезом издавања лекова у време закључења уговора, односно који су били наведени у понуди за закључење уговора.

Апотека је у обавези да обавештава Фонд за СОВО о свим организационим и другим променама од значаја за спровођење овог уговора, најкасније у року од осам дана од дана наступања промене.

**Члан 10.**

Апотека је у обавези да изда лек, односно медицинско средство који су прописани на лекарском рецепту и да потписом војног осигураника на рецепту потврди пријем издатих врста и количине лекова.

Ако Апотека нема прописан лек, овлашћено лице апотеке може да изда лек истог састава, исте или ниже цене, који се у промету налази под другим именом ако, уз објашњење, на то пристане војни осигутраник коме је лек прописан.

Апотека је у обавези да сваку замена лека из става 2. овог члана, назначи на рецепту.

**Члан 11.**

У спровођењу овог уговора Апотека је у обавези да се придржава одредби закона којим се уређује здравствена заштита, закона којим се уређује здравствено осигурање, закона којим се уређују лекови и медицинска средства, општих аката за спровођење ових закона, као и добре фармацеутске праксе.

**Члан 12.**

Апотека је у обавези да, у процесу извршавања уговорних обавеза, врши континуирано праћење и унапређење квалитета рада, у складу са општим актом о показатељима квалитета здравствене заштите, који је донео министар надлежан за послове здравља.

**III КВАЛИТЕТ ПРОИЗВОДА**

**Члан 13.**

Издати лекови и медицинска средства морају да одговарају признатим стручним прописима, односно нормама квалитета и стандардима у складу са важећим Законом о лековима и медицинским средствима и другим прописима о лековима, отровима и опојним дрогама.

**IV РОКОВИ ИЗДАВАЊА**

**Члан 14.**

Апотека је у обавези да обезбеди потребан асортиман лекова из члана 1. овог Уговора ради редовног и континуираног снабдевања војних осигураника.

Ако Апотека не располаже леком на дан када се војни осигураник обрати Апотеци за издавање лека, обавезна је да га обезбеди најкасније у року од три дана, изузев у случајевима из члана 15. овог уговора.

Важност прописаног рецепта је 30 (тридесет) дана од дана прописивања.

Након истека рока из става 3. овог члана, прописани рецепт се не може реализовати.

**Члан 15.**

У случају да Апотека није у могућности да у потпуности извршава уговорне обавезе, услед поремећаја на тржишту или из неких других разлога, дужна је да одмах, а најкасније у року од три дана обавести Фонд за СОВО и достави обавештење о проблемима у вези са снабдевањем лековима и предлогом мера за њихово отклањање.

**V ЦЕНА**

**Члан 16.**

Фонд за СОВО је у обавези да Апотеци изврши плаћање накнаде по испостављеној фактури за издате лекове и медицинска средства на основу:

1. Ценa лека која је постигнута у поступку централизоване јавне набавке коју спроводи Републички фонд здравственог осигурања,
2. Tрошкова промета на мало за издате лекове у износу од 12%, који се обрачунавају на цену лека из тачке 1. овог става,
3. Набавне цене медицинских средстава која не може бити виша од цене која је утврђена Правилником о индикацијама и начину остваривања права на медицинско-техничка помагала („Службени војни лист”, бр. 11/22, 7/23, 20/23 и 25/23), Прилог 5 - Највиши износи за одређена медицинско-техничка помагала која се издају преко апотеке.
4. трошкове промета на мало за издата медицинска средства у износу 4%, који се обрачунавају на цену медицинског средства ит тачке 3) овог става.

Изузетно од става 1. тачка 2. овог члана, за лекове на лекарски рецепт који се користе за лечење ХИВ инфекције и хепатитиса Б, признају се трошкови промета на мало од 6%.

Поред цена за издате лекове и медицинска средства, Апотеци се признаје и порез на додату вредност, у складу са законом којим се уређује порез на додату вредност (у даљем тексту: ПДВ).

Изузетно, за лекове са Листе лекова за које цена није утврђена у поступку централизоване јавне набавке, у смислу става 1. тачка 1. овог члана, уговор са апотеком закључује се на основу набавне цене лека, умaњене за попусте исказане у фактури добављача, која не може бити виша од цене лека утврђене Правилником о листи лекова.

Цене лекова које нису обухваћене Правилником о листи лекова утврђују се на основу важеће Одлуке о највишим ценама лекова за употребу у хуманој медицини чији је режим издавања на рецепт, коју доноси Влада Републике Србије.

Ако је у спроведеном поступку централизоване јавне набавке постигнута нижа цена лека у односу на цену лека постигнуту у претходном поступку заједничке централизоване јавне набавке, цена лека који је набављен у претходном поступку јавне набавке и налази се на залихама апотеке у тренутку закључења оквирног споразума може се примењивати најдуже у року од 15 дана рачунајући од дана објављивања оквирног споразума закљученог између РФЗО и добављача на интернет страници РФЗО.

Ако је у спроведеном поступку централизоване јавне набавке постигнута виша цена лека у односу на цену лека постигнуту у претходном поступку заједничке централизоване јавне набавке, апотека је у обавези да лек који је набављен у претходном поступку јавне набавке и налази се на залихама апотеке у тренутку закључења оквирног споразума фактурише по цени из претходног поступка јавне набавке до утрошка тих залиха.

Информација о закључивању оквирног споразума објављује се на интернет страници Републичког фонда [www.javnenabavke.rfzo.rs](http://www.javnenabavke.rfzo.rs), у делу Oквирни споразуми, табела - Списак лекова за које су потписани оквирни споразуми ЦЈН.

По окончању поступка централизоване јавне набавке примењују се цене лекова постигнуте у том поступку. Цене лекова које су постигнуте у поступку централизоване јавне набавке објављују се на интернет страници Републичког фонда.

**VI НАЧИН ФАКТУРИСАЊА**

**Члан 17.**

За издате лекове и медицинска средства на рецепт из члана 3. и члана 4. став 3. овог Уговора за потребе војних осигураника, Апотека ће вршити фактурисање на следећи начин:

За лекове и медицинска средства издате војним осигураницима из члана 2. став 1. тачка 1. овог Уговора, фактуре - рачуни достављају се на исплату надлежној оргaнизационој јединици Фонда за СОВО, по територијалној припадности апотеке или огранка апотеке.

За лекове и медицинска средства издате војним осигураницима из члана 2. став 1. тачка 2. овог Уговора, фактуре - рачуни на исплату достављају се војној пошти у којој се наведено лице налази у служби.

**Члан 18.**

Апотека испоставља фактуру за пружене услуге једном месечно, и то до 15. у месецу за претходни месец.

Уз фактуру из става 1. овог члана, Апотека ће доставити спецификацију за извршене услуге која треба да садржи име и презиме војног осигураника, ЛБО, назив, количину и појединачну цену лека, износ зарачунате марже, износ ПДВ-а, износ наплаћених партиципација.

Апотека ће у спецификацији означити који лекови су са позитивне листе, а који су ван листе издати на основу конзилијарног мишљења или да се ради о потрошном медицинском средству. Спецификација ће се преузети са сајта Фонда за СОВО, и искључиво у тој форми ће се достављати фактуре, у папирноj форми, као и електронску спецификацију издатих лекова и збирне фактуре Фонду за СОВО на мејл recepti.lekovi@mod.gov.rs.

**Члан 19.**

Поред фактура из члана 18. овог Уговора, Апотека обавезно доставља, односно прилаже, посебно сортиране – паковане припадајуће рецепте, односно налоге.

Рецепти, налози и копије конзилијарних мишљења на основу којих су издати лекови, морају бити сложени и означени редним бројевима, као у спецификацији.

На паковањима у којима су достављени рецепти, налози и конзилијарна мишљења, потребно је назначити назив и број апотеке у којој су издати, редни број паковања за ту апотеку, период на који се односе и укупан број садржан у том паковању за назначени период.

Уколико се приликом контроле рецепата, односно налога утврди да нису паковани, односно паковања нису обележена на начин утврђен у ст. 2. и 3. овог члана, вратиће се Апотеци заједно са фактуром.

**Члан 20.**

Апотека је у обавези да осим штампане, доставља и електронску збирну спецификацију и спецификацију издатих рецепата на мејл [recepti.lekovi@mod.gov.rs](mailto:recepti.lekovi@mod.gov.rs), најкасније до 15. у месецу, за претходни месец.

Техничко упутство за попуњавање табеле може се преузети са сајту Фонда за СОВО.

**Члан 21.**

Апотека је у обавези да осим штампане доставља и електронску фактуру у облику XML слога, чију ће шему Фонд за СОВО доставити апотеци након успостављања техничких услова за примену.

Након успостављања истог, Апотека је дужна да, најкасније три месеца од дана пријема XML шеме, обезбеди техничке и организационе претпоставке за електронску комуникацију и размену података са информационим системом Фонда за СОВО и почне са достављањем електронских фактура.

До успостављања електронске фактуре из става 2. овог члана, Апотека је у обавези да Фонду за СОВО доставља податке о издатим лековима мејлом, у ексел табели, са подацима задатим у табели о фактурисању, која ће бити објављена на сајту Фонда за СОВО.

Апотека је у обавези да, до првог испостављања фактура, обезбеди техничке и организационе претпоставке за електронску комуникацију и размену података са Фондом за СОВО, у складу са чланом 20. став 1 овог Уговора.

Апотека је у обавезида,у периоду важења овог уговора, прати промене у техничком упутству и да их благовремено имплементира у свој информациони систем.

**VII УЧЕШЋЕ ВОЈНИХ ОСИГУРАНИКА У ТРОШКОВИМА ЗДРАВСТВЕНЕ ЗАШТИТЕ**

**Члан 22.**

За издате лекове на рецепт, партиципација се наплаћује војним осигураницима и члановима њихових породица у складу са Одлуком о учешћу војних осигураника и чланова њихових породица у трошковима здравствене заштите („Службени гласник РС”, број 63/2006), (у даљем тексту: Одлука).

За издате лекове, партиципација се наплаћује војним осигураницима и члановима њихових породица и то:

1. Лекови са Листе А и А-1 Правилника о листи лекова прописују се и издају уз наплату партиципације у висини од 20 динара по једном паковању лека односно у складу са важећом Одлуком,
2. Лекови са Листе Б прописују се и издају уз наплату у износу од 20 динара по једном налогу, односно у складу са важећом Одлуком,
3. Лекови са Листе Ц и Д издаваће се без наплате партиципације, уз конзилијарно мишљење специјалистичке службе надлежне војноздравствене установе, ако је у самој Листи лекова наведено да се прописује на основу конзилијарног мишљења и
4. Потрошна медицинска средства, издају се војним осигураницима уз наплату од 20 динара по једном рецепту - налогу, односно у складу са важећом Одлуком;

Од плаћања партиципације или било ког другог вида трошкова здравственог осигурања ослобођени су:

1. други осигураници из члана 2. став 1. тачка 2. и
2. војни осигураници из тач. 3. и 4. Одлуке;

Укупан износ рачуна за издате лекове војним осигураницима умањиће се за износ наплаћене партиципације.

Апотека има право да од осигураног лица које жели помагало већег стандарда наплати разлику у цени за помагало исте врсте, али већег стандарда од стандарда прописаног општим актом о помагалима, под условом да је могућност доплате предвиђена Листом помагала Правилника о индикацијама и начину остваривања права на медицинско-техничка помагала („Службени војни лист”, бр. 11/22, 7/23, 20/23 и 25/23), Прилог 5 - Највиши износи за одређена медицинско-техничка помагала која се издају преко апотеке.

Осигурано лице које жели да набави помагало већег стандарда од прописаног општим актом о помагалима у Апотеци попуњава образац „ВС“ у четири примерка, од чега један примерак задржава Апотека, један примерак Апотека доставља Фонду за СОВО уз фактуру, а два примерка уручује осигураном лицу.

Основ за наплату разлике у цени из става 5. овог члана је изјава осигураног лица о коришћењу права на већи стандард помагала дата на обрасцу „ВС“ који је прописан Правилником о индикацијама и начину остваривања права на медицинско-техничка помагала („Службени војни лист”, бр. 11/22, 7/23, 20/23 и 25/23), а који се може преузети на интернет страници Фонда за СОВО у делу Обрасци.

**VIII РОК ПЛАЋАЊА**

**Члан 23.**

Уговорне стране су се споразумеле да се обавезе за издате лекове и реализоване рецепте измирују у року од 45 (четрдесетпет) дана, од дана пријема фактуре у деловодству Фонда за СОВО.

Уколико се приликом контроле уочи да је фактура неисправна, иста ће бити враћена апотеци на исправку, а датум настанка обавезе сматраће се датум пријема исправне фактуре у деловодству Фонда за СОВО.

За плаћање након истека рока из става 1. овог члана, Фонд за СОВО је дужан да плати затезну камату у висини важеће каматне стопе.

„Апотека је дужна да приликом испостављања фактуре поступи у складу са чланом 9. Закона о електронском фактурисању („Сл. гласник РС“, бр. 44/21, 129/21, 138/22 и 92/23) и изда електронску фактуру у складу са српским стандардом електронског фактурисања.

**IX КОНТРОЛА ИЗВРШАВАЊА УГОВОРНИХ ОБАВЕЗА**

**Члан 24.**

Апотека је сагласна да Фонд за СОВО врши контролу извршавања обавеза из овог Уговора.

Контролу врши службено лице Фонда за СОВО, непосредним увидом у медицинску, финансијску и осталу документацију Апотеке.

Апотека је у обавези да, у циљу вршења контроле, стави на увид сву неопходну документацију из става 2. овог члана.

Ако се у поступку контроле документације коју је доставила Апотека, утврде неправилности у погледу издатих лекова, односно помагала, Апотеци ће се оспорити фактурисани износ и/или раскинути уговор под условима из члана 28. овог Уговора.

На захтев Фонда за СОВО, Апотека је у обавези да достави потребне податке и извештаје.

**X РЕШАВАЊЕ СПОРОВА**

**Члан 25.**

Уговорне стране су сагласне да, све спорове који проистекну у вези са закључивањем и спровођењем овог Уговора, решавају споразумно.

Уколико се настали спор не може решити на начин предвиђен у ставу 1. овог члана, уговорне стране су сагласне да ће се судски спор покренути и водити пред надлежним привредним судом.

**XI ПРЕЛАЗНЕ И ЗАВРШНЕ ОДРЕДБЕ**

**Члан 26.**

Уговор се закључује за период од 01.05.2024. године и важи до 30.04.2027. године.

Измене одредби овог Уговора могуће су уз обострану писану сагласност уговорних страна, а врше се закључивањем Анекса овог Уговора.

Апотека која има закључен уговор о издавању лекова војним осигураницима и члановима њихових породица, за услуге које је пружила пре потписивањa овог уговора, обавезе Фонда за СОВО регулисаће се у складу са одредбама из уговора који је био на снази пре потписивања овог уговора.

**Члан 27.**

За све што није изричито прецизирано овим уговором, примењују се одредбе Закона о облигационим односима.

**Члан 28.**

Уговорне стране могу споразумно раскинути овај уговор ако престане интерес уговорних страна за предмет овог уговора.

Уговор се може отказати на предлог једне од уговорних страна, под условом да о томе у писаној форми обавести другу уговорну страну, најкасније 15 дана пре дана са којим се жели отказати уговор.

Овај уговор се може једнострано раскинути, уз отказни рок од 15дана, због:

1. неиспуњења, односно кршења уговорних обавеза,
2. неквалитетног или неажурног испуњавања уговорних обавеза и
3. издавања лекова у огранцима који нису наведени у понуди Апотеке на основу које је закључен овај уговор, или у огранцима који нису накнадно обухваћени понудом током јануара сваке године док траје овај Уговор;

Фонд за СОВО има право да у свако време, без отказног рока, једнострано раскине уговор у случајевима:

1. стечаја Апотеке,
2. онемогућавања вршења контроле извршавања уговорних обавеза у смислу члана 24. овог Уговора,
3. издавања лекова, односно медицинског потрошног средства без присуства магистра фармације, у смислу члана 8. овог Уговора и
4. ако не врши или престане да врши издавање лекова војним осигураницима

**Члан 29.**

Уговор је сачињен у 4 (четири) истоветна примерка, од којих по 2 (два) задржава свака уговорна страна.

ДИРЕКТОР ДИРЕКТОР

\_\_\_\_\_\_\_\_\_\_\_\_\_\_\_\_\_\_\_\_ пуковник

др Радан Костић

печат и потпис печат и потпис

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_